Riebeeckrand se eie kultuursterre - West Rand Window Newspaper
Hoërskool Riebeeckrand bied aan hul leerders 12 kultuuraktiwiteite om aan deel te neem. Met topklasafrigting, wat deur die skool aangebied word, word die leerders se talente verder ontwikkel en presteer hulle uitstekend by verskeie kompetisies.
Gedurende Oktobermaand het Riebeeckrand se leerders erkenning ontvang vir leierskap en verskeie kultuuraktiwiteite tydens die jaarlikse kultuurprysuitdeling. Die saal was volgepak met trotse ouers tydens die glansaand.
Hoërskool Riebeeckrand is trots op elke leerder wat deur die jaar getrou hul oefeninge bygewoon het, toekennings ontvang het en deurentyd hul beste gegee het.
Devonique Breedt (gr.9) het tydens dié geleentheid as veelsydige kultuurleerder uitgestaan bo die kultuurpresteerders. Sy het altesaam 5 trofeë ontvang: Beste Junior
Redenaar – Huistaal, Beste Junior
Redenaarspan, Best Junior Public Speaker, Best Junior Public Speaking Team en
Veelsydigste kultuurleerder – graad 9. Die ander veelsydigste kultuurleerders was
Marli Theunissen (gr.8), Tyllin Barnard (gr.10), Annamarie Bekker (gr.11) en Ju-hanie Wlken (gr.12).
Hoërskool Riebeeckrand het homself
onderskei as ’n uitmuntende skool met ’n groot verskeidenheid kultuuraktiwiteite en prestasies.
Next story Tips for Studying Mathematics 4
Previous story Alarming number of top executives ready to bail on South Africa